**Ministru kabineta rīkojuma projekta „Par valsts nekustamo īpašumu pārdošanu”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz, ievērojot Publiskas personas mantas atsavināšanas likumā ietverto tiesisko regulējumu, atļaut valsts akciju sabiedrībai „Valsts nekustamie īpašumi” (turpmāk - VNĪ) pārdot izsolē valstij piederošo ½ domājamo daļu no nekustamā īpašuma “Kaķpēdiņas”, Naujenes pagastā, Daugavpils novadā, ievērojot pirmpirkuma tiesīgo personu tiesības, un valsts nekustamo īpašumu “Individuālās lopu mītnes”, Platones pagastā, Jelgavas novadā. Nekustamie īpašumi (daļas) nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu.  Ministru kabineta rīkojums stāsies spēkā tā parakstīšanas brīdī. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, ceturtās daļas 1.un 7.punkts, 5.panta pirmā daļa, 14.panta nosacījumi. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts „Par valsts nekustamo īpašumu pārdošanu” (turpmāk – projekts) paredz atļaut VNĪ pārdot izsolē:  **1.** **nekustamo īpašumu “Individuālās lopu mītnes”** (nekustama īpašuma kadastra Nr. 5470 003 0212) – **Platones pagastā, Jelgavas novadā**  – zemes vienību 1,06 ha platībā (zemes vienības kadastra apzīmējums 5470 003 0212) un trīs būves (būvju kadastra apzīmējumi 5470 003 0212 001, 5470 003 0212 002 un 5470 003 0212 003).  Īpašuma tiesības uz nekustamo īpašumu nostiprinātas Latvijas valstij Finanšu ministrijas personā Zemgales rajona tiesas Platones pagasta zemesgrāmatas nodalījumā Nr.100000447425, lēmuma datums: 19.11.2008. (uz zemi), 01.07.2019.(uz būvēm).  Nekustamā īpašuma sastāva ietilpst zemes vienība (zemes vienības kadastra apzīmējums 5470 003 0212) – Centra ielā 32, Platonē, Platones pagastā, Jelgavas novadā 1,06 ha platībā un trīs būves:  - būve – saimniecības ēka (būves kadastra apzīmējums 5470 003 0212 001) Centra ielā 32, Platonē, Platones pagastā, Jelgavas novadā, ar kopējo platību 89,30 m2;  - būve – saimniecības ēka (būves kadastra apzīmējums 5470 003 0212 002) Centra ielā 34, Platonē, Platones pagastā, Jelgavas novadā, ar kopējo platību 184,80 m2;  - būve – saimniecības ēka (būves kadastra apzīmējums 5470 003 0212 003) Centra ielā 36, Platonē, Platones pagastā, Jelgavas novadā, ar kopējo platību 234,70 m2.  Būvju galvenais lietošanas veids: 1274 – citas, iepriekš neklasificētas, ēkas.  Zemes vienības lietošanas mērķis: 1003 - lauksaimnieciska rakstura uzņēmumu apbūve, 1,06 ha platībā.  Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) nekustamā īpašuma kadastrālā vērtība uz 2019.gada 1.janvāri – 7802 *euro* (tai skaitā – zemes vienībai- 2048 *euro*, būvēm – 5754 *euro*).  Atbilstoši ierakstiem zemesgrāmatā nekustamajam īpašumam noteikti šādi apgrūtinājumi:  - aizsargjoslas teritorija gar pašvaldības autoceļu Plēpju iela, 0,14 ha platībā;  - aizsargjoslas teritorija gar dzelzceļu, 0,55 ha platība;  - aizsargjoslas teritorija gar elektrisko tīklu gaisvadu līniju 0,4 kV, 0,03 ha platībā.  Visi apgrūtinājumi pilnā apmērā būs saistoši nekustamā īpašuma ieguvējam.  Nekustamā īpašuma ieguvējam būs jāievēro Aizsargjoslu likumā noteiktie aprobežojumi konkrētajā aizsargjoslā.  Daļa no telpām nekustamā īpašuma sastāvā esošajās būvēs ir iznomātas fiziskām personām saimnieciskās darbības veikšanas vajadzībām. 09.11.2018. noslēgts nekustamā īpašuma telpu nomas līgums Nr.3/1-2-18-36/2334 ar termiņu līdz 06.12.2019., 09.11.2018. noslēgts telpu nomas līgums Nr.3/1-2-18-36/2335 ar termiņu līdz 06.12.2019., 14.11.2018. noslēgts telpu nomas līgums Nr.3/1-2-18-36/2368 ar termiņu līdz 25.10.2019., 14.11.2019. noslēgts telpu nomas līgums Nr.3/1-2-18-36/2369 ar termiņu līdz 23.11.2019., 30.11.2018. noslēgts telpu nomas līgums Nr.4/3-2-18-36/2518 ar termiņu līdz 07.12.2019. Saskaņā ar telpu nomas līgumos ietvertajiem noteikumiem, pusēm rakstiski vienojoties, telpu nomas līgums var tikt izbeigts pirms tajā noteiktā termiņa beigām jebkurā laikā, iznomātājam ir tiesības jebkuru iemeslu dēļ vienpusēji atkāpties no telpu nomas līguma , neatlīdzinot nomniekam zaudējumus, kas saistīti ar telpu nomas līguma pirmstermiņa izbeigšanu, par to rakstiski paziņojot nomniekam trīs mēnešus iepriekš.  Nekustamā īpašuma “Individuālās lopu mītnes”, Platones pagastā, Jelgavas novadā rentabilitāte par 2018.gadu ir negatīva (- 11458,97 *euro*).  VNĪ Īpašumu izvērtēšanas komisija 2018.gada 26.jūlijā (prot. Nr.IZKP-18/29, 7.punkts) ir pieņēmusi lēmumu – noteiktā kārtībā sagatavot un virzīt izskatīšanai Ministru kabineta rīkojuma projektu par nekustama īpašuma “Individuālās lopu mītnes” (nekustamā īpašuma kadastra Nr.5470 003 0212) Platonē, Platones pagasta, Jelgavas novada, atsavināšanu. Pieņemot lēmumu par atsavināšanu VNĪ Īpašumu izvērtēšanas komisija ņēma vērā VNĪ portfeļa attīstības stratēģijas pamatprincipus, proti, ka VNĪ nekustamo īpašumu portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā.  Atsavinot nekustamo īpašumu, jāņem vērā likumā „Par zemes privatizāciju lauku apvidos” noteiktie ierobežojumi darījumiem ar zemi.  **2.** **½ domājamo daļu no nekustamā īpašuma “Kaķpēdiņas”** (nekustamā īpašuma kadastra Nr.4474 002 0172) – zemes vienības 4,2 ha platībā (zemes vienības kadastra apzīmējums 4474 002 0172) – **Naujenes pagastā, Daugavpils novadā,** ievērojot pirmpirkuma tiesīgo personu tiesības.  Īpašuma tiesības uz nekustamo īpašumu “Kaķpēdiņas”, Naujenes pagastā, Daugavpils novadā, Daugavpils tiesas Zemesgrāmatu nodaļas Naujenes pagasta zemesgrāmatas nodalījumā Nr.100000182380, ½ domājamās daļas apmērā nostiprinātas Latvijas valstij Finanšu ministrijas personā (lēmuma datums: 15.05.2019.), īpašuma tiesības uz atlikušo ½ domājamo daļu zemesgrāmatā nostiprinātas sabiedrībai ar ierobežotu atbildību “COUNTRY STYLE” (lēmuma datums: 15.11.2017.).  Nekustamais īpašums “Kaķpēdiņas”, Naujenes pagastā, Daugavpils novadā, sastāv no zemes vienības (zemes vienības kadastra apzīmējums 4474 002 0172) 4,2 ha platībā.  Saskaņā NĪVKIS datiem nekustamā īpašuma „Kaķpēdiņas”, Naujenes pagastā, Daugavpils novadā, kopējā kadastrālā vērtība uz 01.01.2019. ir 3192 *euro*.  Atbilstoši NĪVKIS datiem zemes vienībai noteiktais lietošanas mērķis: 0101- zeme, uz kuras galvenā saimnieciskā darbība ir lauksaimniecība, 4,2 ha platībā; zemes vienības platības sadalījums pa lietošanas veidiem: lauksaimniecībā izmantojamās zemes, t.sk. aramzemes platība 4,2 ha.  Nekustamajam īpašumam apgrūtinājumi nav reģistrēti.  Saskaņā ar Daugavpils novada domes sniegto informāciju (26.06.2019. vēstule Nr.2.1-09/639):  - atbilstoši Daugavpils novada domes Daugavpils novada teritorijas plānojumam zemes vienības funkcionālā zona ir lauksaimniecības teritorija, kurā galvenā izmantošana ir lauksaimnieciska izmantošana, viensētu apbūve, lauksaimnieciskās ražošanas uzņēmumu apbūve un publiskā ārtelpa. Nekustamā īpašuma lietošanas mērķis ir zeme, uz kuras galvenā saimnieciskā darbība ir lauksaimniecība;  - zemes vienība ir uzskatāma par starpgabalu, jo nav iespējams nodrošināt pieslēgumu koplietošanas ceļam;  - uz zemes vienību attiecas likuma “Par zemes privatizāciju lauku apvidos” VI nodaļā noteiktie ierobežojumi.  Nekustamā īpašuma valstij piederošā ½ domājamā daļa nav iznomāta.  Nekustamā īpašuma “Kaķpēdiņas”, Naujenes pagastā, Daugavpils novadā, valstij piederošās ½ domājamās daļas rentabilitāte par 2019.gada pirmo pusgadu ir negatīva (-  14,23 *euro*).  VNĪ Īpašumu izvērtēšanas komisija 2019.gada 18.aprīlī (prot. Nr.IZKP-19/16, 13.punkts) ir pieņēmusi lēmumu – noteiktā kārtībā sagatavot un virzīt izskatīšanai Ministru kabineta rīkojuma projektu par ½ domājamās daļas no nekustamā īpašuma “Kaķpēdiņas”, Naujenes pagastā, Daugavpils novadā, atsavināšanu. Pieņemot lēmumu par atsavināšanu VNĪ Īpašumu izvērtēšanas komisija ņēma vērā:  – VNĪ portfeļa attīstības stratēģijas pamatprincipus, proti, ka VNĪ nekustamo īpašumu portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā;  – nekustamā īpašuma tirgus situāciju un izmantošanas iespējas – ņemot vērā zemes vienībai noteikto zemes lietošanas mērķi – zeme, uz kuras galvenā saimnieciskā darbība ir lauksaimniecība, kā arī to, ka valstij pieder ½ domājamā daļa no nekustamā īpašuma, optimālākais nekustamā īpašuma atsavināšanas veids ir tā virzīšana atsavināšanai.  Atsavināšanas likuma 4.panta ceturtās daļas 1. punkts un 7.punkts nosaka, ka atsevišķos gadījumos publiskas personas nekustamā īpašuma atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemes starpgabalu, kas piegul viņu zemei, kā arī kopīpašnieks, ja viņš vēlas izbeigt kopīpašuma attiecības ar publisku personu.  Atbilstoši NĪVKIS kartes skata izdrukai zemes vienībai (zemes vienības kadastra apzīmējums 4474 002 0172) nav iezīmēta piekļuve ceļam. Izvērtējot zemes vienības atrašanās vietu un izvietojumu, secināms, ka zemes vienībai ir iespējams nodrošināt pieejamību – nodibinot ceļa servitūtu vispārīgā kārtībā atbilstoši Civillikumam. Atbilstoši Latvijas Republikas Augstākās tiesas Senāta 2012.gada 2.marta spriedumam lietā Nr.SKA-376/2012, ja kāda īpašnieka zemes gabalu, kuru viņš ieguvis sakarā ar īpašuma tiesību atjaunošanu vai zemes privatizāciju, pievedceļš nesavieno ar valsts vai pašvaldības ceļu, šādam īpašniekam, kā to paredz likuma „Par autoceļiem” 6.1pants, ir servitūta tiesības lietot braukšanai citos zemes gabalos esošos ceļus vai ierīkot tos no jauna. Servitūtu nodibina Civillikumā noteiktajā kārtībā. Strīdus sakarā ar servitūta nodibināšanu izskata tiesa. Arī jebkurā citā veidā iegūta īpašuma pieejamība, ja to nenodrošina publiski ceļi, ir risināma, nodibinot ceļa servitūtu vispārīgā kārtībā atbilstoši Civillikumam. Līdz ar to, nekustamā īpašuma ieguvējs būs tiesīgs risināt jautājumu par ceļa servitūta nodibināšanu normatīvajos aktos noteiktajā kārtībā. Minētā informācija tiks ierakstīta izsoles noteikumos.  Tā kā piekļūšanu zemes vienībai (zemes vienības kadastra apzīmējums 4474 002 0172) iespējams nodrošināt, nodibinot ceļa servitūtu Civillikumā noteiktā kārtībā, Atsavināšanas likuma 44.panta astotā daļa konkrētā gadījumā nav piemērojama.  Pirmpirkuma tiesības uz valstij piederošo ½ domājamo daļu no nekustamā īpašuma “Kaķpēdiņas”, Naujenes pagastā, Daugavpils novadā, saskaņā ar Atsavināšanas likuma 4.panta ceturtās daļas 7.punktu ir nekustamā īpašuma kopīpašniekam – sabiedrībai ar ierobežotu atbildību “COUNTRY STYLE” un saskaņā ar Atsavināšanas likuma 4.panta ceturtās daļas 1.punktu – valsts zemes vienībai piegulošo zemes vienību īpašniekiem (kopīpašniekiem).  Atbilstoši NĪVKIS datiem, valsts zemes vienībai piegul:  1) zemes vienība (zemes vienības kadastra apzīmējums 4474 002 0007), “Gribusti 1A”, Gribustos, Naujenes pagastā, Daugavpils novadā, kas ietilpst nekustamā īpašuma “Gribusti-1” (nekustamā īpašuma kadastra Nr.4474 002 0007) Naujenes pagastā, Daugavpils novadā, sastāvā, īpašnieks – juridiska persona – SIA “COUNTRY STYLE”;  2) zemes vienība (zemes vienības kadastra apzīmējums 4474 002 0079) bez adreses, kas ietilpst nekustamā īpašuma “Ilzes” (nekustamā īpašuma kadastra Nr.4474 002 0079) sastāvā, īpašnieks -fiziska persona;  3) zemes vienība (zemes vienības kadastra apzīmējums 4474 002 0033) “Zastenki 32 B”, Zastenkos, Naujenes pagastā, Daugavpils novadā, kas ietilpst nekustamā īpašuma “Zastenki 32B”(nekustamā īpašuma kadastra Nr.4474 002 0033) sastāvā, īpašnieks – fiziska persona;  4) zemes vienība (zemes vienības kadastra apzīmējums 4474 002 0210) “Apiņi”, Gribustos, Naujenes pagastā, Daugavpils novadā, kas ietilpst nekustamā īpašuma “Apini”(nekustamā īpašuma kadastra Nr.4474 002 0210) Naujenes pagastā, Daugavpils novadā, sastāvā, īpašnieks – fiziska persona;  5) zemes vienība (zemes vienības kadastra apzīmējums 4474 002 0158) bez adreses, kas ietilpst nekustamā īpašuma “Miglāni” (nekustamā īpašuma kadastra Nr.4474 002 0158) Naujenes pagastā, Daugavpils novadā, sastāvā, īpašnieks – fiziska persona.  Atsavinot nekustamo īpašumu, papildus jāņem vērā likumā “Par zemes privatizāciju lauku apvidos”, tostarp, lauksaimniecībā izmantojamās zemes atsavināšanai noteiktie ierobežojumi, ņemot vērā to, ka dominējošā zemes vienības lietošanas kategorija ir lauksaimniecībā izmantojamā zeme.  Saskaņā ar Atsavināšanas likuma 11.panta trešo daļu vienlaikus ar sludinājumu personai, kuras īpašuma tiesības nostiprinātas zemesgrāmatā un kurai ir pirmpirkuma tiesības, nosūtāms paziņojums par izsoli, norādot, ka šīs tiesības tā var izmantot tikai tad, ja to rakstveidā piesaka sludinājumā norādītajā termiņā.  Atsavināšanas likuma 14.panta otrā, trešā un ceturtā daļa paredz, ka šā likuma 4.panta ceturtajā daļā minētās mantas atsavināšana izsludināma šajā likumā noteiktajā kārtībā (11.pants), uzaicinot attiecīgās personas mēneša laikā iesniegt pieteikumu par nekustamā īpašuma pirkšanu. Ja norādītajā termiņā no minētajām personām ir saņemts viens pieteikums, izsoli nerīko un ar šo personu slēdz pirkuma līgumu par nosacīto cenu.  Ja pieteikumu par nekustamā īpašuma pirkšanu noteiktajā termiņā iesniegušas vairākas šā likuma 4.panta ceturtajā daļā minētās personas (izņemot šā likuma 44.panta ceturtajā daļā un 45.pantā minētos gadījumus), tiek rīkota izsole starp šīm personām šajā likumā noteiktajā kārtībā.  Ja izsludinātajā termiņā (11.pants) šā likuma 4.panta ceturtajā daļā minētās personas nav iesniegušas pieteikumu par nekustamā īpašuma pirkšanu vai iesniegušas atteikumu, rīkojama izsole (izņemot šā likuma 44.panta ceturtajā un astotajā daļā minēto gadījumu) šajā likumā noteiktajā kārtībā. Šajā gadījumā minētās personas ir tiesīgas iegādāties nekustamo īpašumu izsolē vispārējā kārtībā, kā arī tad, ja tiek rīkotas atkārtotas izsoles (tai skaitā ar lejupejošu soli) vai nosacītā cena tiek pazemināta šajā likumā noteiktajā kārtībā.  Saskaņā ar Atsavināšanas likumā 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Rīkojot elektronisko izsoli, sludinājumu ievieto arī elektronisko izsoļu vietnē. Vienlaicīgi ar sludinājumu mājaslapā internetā, VNĪ mājaslapā ievieto arī pārdodamā valsts nekustamā īpašuma izsoles noteikumus.  Projekts paredz nekustamo īpašumu valdītājam  – Finanšu ministrijai uzdevumu nodot pircējiem valsts nekustamos īpašumus (domājamās daļas) 30 (trīsdesmit) dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.  Projektā minēto nekustamo īpašumu (domājamo daļu) atsavināšanu saskaņā ar Atsavināšanas likuma 4.panta otro daļu ierosina Finanšu ministrija (VNĪ). | |
| 3. | |  | | --- | | Projekta izstrādē iesaistītās institūcijas un publiskas personas kapitālsabiedrības | | Projekta izstrādē ir iesaistīta Finanšu ministrija un VNĪ. | |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par valsts nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Attiecībā par Projekta 1.1.apakšpunktā minētā nekustamā īpašuma pārdošanu - jebkurš tiesību subjekts, kuram piemīt tiesībspēja un rīcībspēja, un kurš vēlas piedalīties izsolē un iegādāties valsts nekustamo īpašumu.  Attiecībā par Projekta 1.2.apakšpunktā minētā nekustamā īpašuma pārdošanu - pirmpirkuma tiesīgās personas. Ja pirmpirkuma tiesīgās personas neizmanto savas Atsavināšanas likumā noteiktās tiesības, tad jebkurš tiesību subjekts, kuram piemīt tiesībspēja un rīcībspēja, un kurš vēlas piedalīties izsolē un iegādāties valsts nekustamo īpašumu (domājamo daļu). |
| 2. | Tiesiskā regulējuma ietekme uz tautsaimniecību un administratīvo slogu | | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | | Projekta tiesiskais regulējums administratīvo slogu neietekmē. |
| 4. | |  | | --- | | Atbilstības izmaksu monetārs novērtējums | | | Projekta tiesiskais regulējums atbilstības izmaksas nerada |
| 5. | Cita informācija | | Projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot Ministru kabineta rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot Atsavināšanas likuma 4.panta ceturtajā daļā minēto personu pirmpirkuma tiesības. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.  Nekustamo īpašumu vēsturisko īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2019. gads** | | Turpmākie trīs gadi (tūkst.euro) | | | | |
| **2020.** | | **2021.** | | **2022**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2020.   gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021.  gadam | izmaiņas, salīdzinot ar vidējā termiņa budžeta ietvaru 2021.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar | | | | | | |
| 8. Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamie īpašumi tiks atsavināti 2019.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2019.gadam” 42. panta septīto daļu izlietojami valsts īpašumā un VNĪ pārvaldīšanā esošo vidi degradējošo objektu sakārtošanai. Līdzekļi, kas 2019. gadā netiks izlietoti valsts īpašumā un VNĪ pārvaldīšanā esošo vidi degradējošo objektu sakārtošanai, līdz 2019. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašumu pārdošanas vērtību, jo nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| Projekts šo jomu neskar. | | |
|  | | |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |
|  | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.  Sludinājums par valsts nekustamā īpašuma izsoli tiks publicēts oficiālajā izdevumā „Latvijas Vēstnesis” ‑ institūcijas, kas organizē nekustamā īpašuma atsavināšanu – VNĪ mājas lapā un attiecīgās pašvaldības teritorijā izdotajā laikrakstā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VNĪ. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J. Reirs

Rozenberga 67024608

[Liga.Rozenberga@vni.lv](mailto:Liga.Rozenberga@vni.lv)